ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 98.67 કરોડને પાર
છેલ્લા 24 કલાકમાં 87 લાખથી વધુ ડોઝ આપવામાં આવ્યા
સાજા થવાનો દર હાલમાં 98.14%, માર્ચ 2020 પછી સૌથી વધુ
છેલ્લા 24 કલાકમાં 13,058 દૈનિક નવા કેસ નોંધાયા
ભારતમાં સક્રિય કેસનું ભારણ  માર્ચ 2020 પછી સૌથી ઓછું
સાપ્તાહિક પોઝિટિવિટી દર  116 દિવસથી 3% કરતા ઓછો
છેલ્લા 24 કલાકમાં 87,41,160 રસી ડોઝના વહીવટ સાથે, ભારતનું કોવિડ -19 રસીકરણ કવરેજ 98.67 કરોડ  ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 97,44,653 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,76,000
|
|
બીજો ડોઝ
|
|
90,91,443
|
|
FLWs
|
|
પ્રથમ ડોઝ
|
|
1,83,62,479
|
|
બીજો ડોઝ
|
|
1,55,61,415
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
39,58,41,135
|
|
બીજો ડોઝ
|
|
11,40,66,397
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
16,84,48,531
|
|
બીજો ડોઝ
|
|
8,71,46,650
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
10,60,88,795
|
|
બીજો ડોઝ
|
|
6,17,86,566
|
|
કુલ
|
|
98,67,69,411
21 જૂનથી કોવિડ-19 વિરોધી રસીકરણ અભિયાનના સાર્વત્રીકરણના નવા તબક્કાનો આરંભ થયો છે. કેન્દ્ર સરકાર સમગ્ર દેશમાં કોવિડ-19 રસીકરણનો વ્યાપ વધારવા માટે અને તેને વધુ વેગવાન બનાવવા માટે પ્રતિબદ્ધ છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,34,58,801 દર્દીઓ સાજા થઇ ગયા છે અને છેલ્લા 24 કલાકમાં વધુ 19,470 દર્દીઓ સાજા થયા છે.
આના કારણે એકંદરે સાજા થવાનો દર 98.14% થયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
છેલ્લા 24 કલાકમાં ભારતમાં દૈનિક 13,058 નવા કેસ નોંધાયા છે. 231 દિવસમાં દૈનિક નવા કેસ સૌથી ઓછા નોંધાયા છે.
114 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
સક્રિય કેસનું ભારણ 2 લાખથી ઓછું થઈ ગયું છે અને હાલમાં 1,83,118 છે, જે હવે માર્ચ 2020 પછી સૌથી ઓછું છે, સક્રિય કેસ કુલ કેસનાં 0.54% થયા.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 11,81,314 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 59.31 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 1.36% છે જે છેલ્લા 116 દિવસથી 3%થી ઓછો છે, જ્યારે દૈનિક પોઝિટીવિટી દર આજે 1.11% નોંધાયો છે. દૈનિક પોઝિટીવિટી દર છેલ્લા 50 દિવસથી 3%થી ઓછો છે અને સળંગ 133 દિવસથી આ દર 5%થી નીચે જળવાઇ રહ્યો છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 124
યુવા બાબતો અને રમત મંત્રાલય
ટોક્યો ઓલિમ્પિકના નાયકો અનોખા સ્કૂલ યાત્રા અભિયાનમાં સામેલ થશે; નીરજ ચોપડા 4 ડિસેમ્બરે અમદાવાદના સંસ્કારધામની મુલાકાત લેશે
મહત્વના મુદ્દાઓઃ
- કેન્દ્રીય યુવા બાબતો અને રમતગમત મંત્રી શ્રી અનુરાગ સિંહ ઠાકુરે ટ્વીટર પર અભિયાનની ઘોષણા કરી.
- પ્રધાનમંત્રી શ્રી નરેન્દ્ર મોદી દ્વારા પરિકલ્પિત આ અનોખી પહેલનો હિસ્સો બનીને અત્યંત ખુશ અને ઉત્સાહિત છુંઃ નીરજ ચોપડા
આ વર્ષની શરૂઆતમાં ‘આઝાદી કા અમૃત મહોત્સવ’ના પ્રસંગે પ્રધાનમંત્રી શ્રી નરેન્દ્ર મોદીના આહ્વાન પર પ્રતિક્રિયા આપતા, આપણા ઓલિમ્પિયન અને પેરાલિમ્પિયન સ્કૂલના બાળકો સાથે સંતુલિત આહાર, ફિટનેસના અત્યંત મહત્વના વિષયો પર વાતચીત કરવા માટે અને રમતગમતના એક અનોખા અભિયાનના માધ્યમથી ભારતના ભવિષ્યના ચેમ્પિયનોને સશક્ત બનાવવા માટે તૈયાર છે. ટોક્યો ઓલિમ્પિકમાં સુવર્ણ ચંદ્રક વિજેતા અને હવે દેશભરમાં એક આગળપડતું અને ઘરેઘરમાં જાણીતું નામ એવા નીરજ ચોપડા આ અભિયાનની શરૂઆત 4 ડિસેમ્બર, 2021ને અમદાવાદના સંસ્કારધામ સ્કૂલમાં સમગ્ર ગુજરાતના સ્કૂલના બાળકો સાથે કરશે.
નીરજની આગામી સફર અને વાતચીતની ઘોષણા કેન્દ્રીય યુવા બાબતો અને રમતગમત મંત્રી શ્રી અનુરાગસિંહ ઠાકુરે ટ્વીટર પર કરી. તેમણે લખ્યું, “પીએમ શ્રી નરેન્દ્ર મોદીજીએ આપણા ઓલિમ્પિયન અને પેરાલિમ્પિયનોને સ્કૂલોની મુલાકાત લેવા અને સંતુલિત આહાર, ફિટનેસ, રમતગમત વગેરેના મહત્વ અંગે વિદ્યાર્થીઓની સાથે વાતચીત કરવાનું આહ્વાન કર્યુ. 4 ડિસેમ્બરથી નીરજ ચોપડા સંસ્કારધામ સ્કૂલમાં આ મિશન શરૂ કરવા માટે અમદાવાદમાં ઉપસ્થિત હશે.
મિશન વિશે બોલતા, નીરજે કહ્યું, “પ્રધાનમંત્રી શ્રી નરેન્દ્ર મોદી દ્વારા કલ્પના કરાયેલ આ અનોખી પહેલનો ભાગ બનવા માટે હું અત્યંત ખુશ અને ઉત્સાહિત છું. આ પહેલ ફિટનેસ, બહેતર પોષક આહાર અને આપણા રોજિંદા જીવનમાં શારીરિક પ્રવૃત્તિઓ વિશે વધુ જાગૃતિ પર આધારિત રમત-ગમત સંસ્કૃતિ બનાવવાની ગતિને વેગ આપશે. રમતવીર તરીકે અમે યુવાનોને સ્વસ્થ જીવન જીવવા માટે પ્રેરિત કરવામાં મોટી ભૂમિકા ભજવી શકીએ છીએ. હું શનિવારે સંસ્કારધામ શાળાના વિદ્યાર્થીઓ સાથેની મારી વાતચીતની આતુરતાથી રાહ જોઉં છું."
શનિવારની ઇવેન્ટમાં નીરજ વિદ્યાર્થીઓ સાથે ‘સંતુલિતઆહાર’ પર વાર્તાલાપ કરતા જોવા મળશે, જે સંતુલિત આહાર, પોષણ, તંદુરસ્તી અને રમતગમતના મહત્વ પર ભાર મૂકે છે. નીરજ શાળાના બાળકોના પ્રશ્નો પણ જાણશે અને તેમની સાથે ફિટનેસ અને રમતગમતની પ્રવૃત્તિઓમાં પણ ભાગ લેશે.
નીરજને પગલે તરુણદીપ રાય , સાર્થક ભાંભરી , સુશીલા દેવી , કેસી ગણપતિ અને વરુણ ઠક્કર  આગામી બે મહિનામાં દેશના અન્ય ભાગોમાં શાળાઓની મુલાકાત લેશે. પેરાલિમ્પિયન્સમાં, અવનીલેખારા , ભાવના પટેલ  અને દેવેન્દ્ર ઝાઝરિયા  આ મિશનમાં તેમની સાથે જોડાશે.
શિક્ષણ મંત્રાલય અને યુવા બાબતો અને રમતગમત મંત્રાલય દ્વારા સંયુક્ત રીતે આયોજિત આ વિશેષ ઝુંબેશ, ટોક્યો ઓલિમ્પિક અને પેરાલિમ્પિક્સના આપણા આ હીરોને નિહાળશે, બે વર્ષના ગાળામાં દેશભરની શક્ય તેટલી વધુ શાળાઓની મુલાકાત લેશે. રમતવીરો તેમના પોતાના અનુભવો, જીવનના પાઠ, આગામી મહાન રમતવીર કેવી રીતે બનવું તેની ટીપ્સ શેર કરશે અને શાળાના બાળકોને એકંદરે પ્રેરણાત્મક પ્રોત્સાહન પણ આપશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 199
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 69.51 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 5.31 કરોડથી વધુ ડોઝ ઉપલબ્ધ છે અને હજુ 78 લાખ ડોઝ આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
69,51,79,965
|
|
આપવાના બાકી
|
|
77,93,360
|
|
બાકી ઉપલબ્ધ
|
|
5,31,15,610
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 69.51 કરોડ  થી વધુ રસી પૂરી પાડી છે અને બીજા 78 લાખ  ડોઝ હજુ ઉપલબ્ધ છે.
હાલમાં, કોવિડ-19 રસીના 5.31 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 240
પ્રધાનમંત્રીનું કાર્યાલય
પ્રધાનમંત્રીએ નવરેહની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ લોકોને નવરેહની શુભેચ્છા પાઠવી
એક ટ્વીટમાં પ્રધાનમંત્રીશ્રી એ જણાવ્યું હતું કે “નવરેહના પર્વની આપ સૌને શુભેચ્છા! નવરેહના વિશેષ પ્રસંગે આવનારું વર્ષ આનંદ અને સફળતાથી ભરેલું રહે તે માટે પ્રાર્થના. હું દરેકના સારા સ્વાસ્થ્ય અને સુખાકારી માટે ભગવાનને પ્રાર્થના કરું છું.
(
પ્રધાનમંત્રીનું કાર્યાલય
પ્રધાનમંત્રી શ્રીએ મોરબીમાં દુર્ઘટના અંગે ગુજરાતના મુખ્યમંત્રી સાથે વાત કરી
પ્રધાનમંત્રી શ્રી નરેન્દ્ર મોદીએ મોરબીમાં બનેલી દુર્ઘટના અંગે ગુજરાતના મુખ્યમંત્રી શ્રી ભૂપેન્દ્રભાઈ પટેલ અને અન્ય અધિકારીઓ સાથે વાત કરી છે. શ્રી મોદીએ બચાવ કામગીરી માટે તાત્કાલિક ટીમો એકત્ર કરવાની માંગ કરી છે.
પ્રધાનમંત્રી કાર્યાલયે ટ્વીટ કર્યું;
"PM @narendramodi એ મોરબીમાં દુર્ઘટના અંગે ગુજરાતના CM @Bhupendrapbjp અને અન્ય અધિકારીઓ સાથે વાત કરી. તેમણે બચાવ કામગીરી માટે તાત્કાલિક ટીમો એકત્ર કરવાની માંગ કરી છે. તેમણે પરિસ્થિતિ પર નજીકથી અને સતત દેખરેખ રાખવા જણાવ્યું છે અને અસરગ્રસ્તોને તમામ શક્ય મદદ આપવા જણાવ્યું છે. "
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
ભારતની સક્રિય કેસોના ભારણમાં ઘટાડાની દિશામાં આગેકૂચ યથાવત; 197 દિવસ પછી કેસ સંખ્યા ઘટીને 2.14 લાખ થઇ
છેલ્લા 24 કલાકમાં દૈનિક ધોરણે નવા 15,968 કેસ નોંધાયા
ભારતમાં સક્રિય કેસોના ભારણમાં ઘટાડાની દિશામાં આગેકૂચ જળવાઇ રહી હોવાથી આજે કુલ સક્રિય કેસોની સંખ્યા ઘટીને 2.14 લાખ  થઇ ગઇ છે. દેશમાં નોંધાયેલા કુલ પોઝિટીવ કેસમાંથી સક્રિય કેસોના ભારણની ટકાવારી માત્ર 2.04% રહી છે. કુલ સક્રિય કેસોની સંખ્યા 197 દિવસમાં સૌથી ઓછી નોંધાઇ છે. અગાઉ, 30 જૂન 2020ના રોજ સક્રિય કેસોની સંખ્યા 2,15,125 હતી.
છેલ્લા 24 કલાકમાં કુલ સક્રિય કેસોના ભારણમાં 2051 દર્દીઓનો ચોખ્ખો ઘટાડો નોંધાયો છે.
ભારતમાં દૈનિક ધોરણે નોંધાતા કેસોમાં દરરોજ ઘટાડો નોંધાઇ રહ્યો છે. છેલ્લા 24 કલાકમાં સમગ્ર દેશમાં કુલ નોંધાયેલા નવા પોઝિટીવ કેસની સંખ્યા 16,000થી ઓછી  રહી છે. બીજી તરફ, છેલ્લા 24 કલાકમાં નવા 17,817 દર્દીઓ સાજા થયા હોવાનું નોંધાયું છે. નવા નોંધાતા કેસોની સરખામણીએ સાજા થનારા દર્દીઓની સંખ્યા એકધારી વધારે રહેતી હોવાથી સક્રિય કેસોના ભારણમાં સતત ઘટાડો નોંધાઇ રહ્યો છે.
દેશમાં કુલ સાજા થયેલા દર્દીઓની સંખ્યા વધીને 10,129,111 થઇ ગઇ હોવાથી સાજા થવાનો દર 95.51% નોંધાયો છે. સાજા થયેલા દર્દીઓ અને સક્રિય કેસો વચ્ચેનો તફાવત વધીને હાલમાં 99,14,604 થઇ ગયો છે.
નવા સાજા થયેલા દર્દીઓમાંથી 81.83% કેસ 10 રાજ્યો/કેન્દ્રશાસિત પ્રદેશોમાંથી છે.
સમગ્ર દેશમાં કેરળમાં એક દિવસમાં સર્વાધિક 4,270 દર્દીઓ સાજા થયા છે. સૌથી વધુ દૈનિક રિકવરીમાં ત્યાર પછીના ક્રમે મહારાષ્ટ્ર અને છત્તીસગઢ છે જ્યાં એક દિવસમાં અનુક્રમે વધુ 3,282 અને 1,207 દર્દીઓ સાજા થયા છે.
નવા નોંધાયેલા કેસોમાંથી 74.82% દર્દીઓ 7 રાજ્યો/કેન્દ્રશાસિત પ્રદેશોમાંથી છે.
છેલ્લા 24 કલાકમાં કેરળમાં દેશના સર્વાધિક એટલે કે, 5,507 નવા કેસ નોંધાયા છે. મહારાષ્ટ્રમાં ગઇકાલે દૈનિક ધોરણે નવા 2,936 જ્યારે કર્ણાટકમાં નવા 751 કેસ નોંધાયા હતા.
દેશમાં વધુ 202 દર્દીના મૃત્યુ થયા છે જેમાંથી 70.30% દર્દીઓ સાત રાજ્યો/કેન્દ્રશાસિત પ્રદેશોમાંથી હોવાનું નોંધાયું છે.
મહારાષ્ટ્રમાં સૌથી વધુ 50 દર્દી એક દિવસમાં મૃત્યુ પામ્યા છે. કેરળ અને પશ્ચિમ બંગાળમાં અનુક્રમે વધુ 25 અને 18 દર્દી મૃત્યુ પામ્યા છે.
કોવિડ-19 રસીકરણની કવાયત 16 જાન્યુઆરી 2021થી સમગ્ર દેશમાં શરૂ થશે. આ દેશવ્યાપી કવાયત લોકોની ભાગીદારી; ચૂંટણી  અને સાર્વત્રિક રોગ પ્રતિરક્ષા કાર્યક્રમ ના અનુભવના ઉપયોગ; રાષ્ટ્રીય આરોગ્ય કાર્યક્રમો અને પ્રાથમિક સારવાર સુવિધાઓ સહિત હાલમાં અસ્તિત્વમાં રહેલી સ્વાસ્થ્ય સંભાળ સેવાઓમાં કોઇ બાંધછોડ નહીં; વૈજ્ઞાનિક અને નિયમનકારી માપદંડોમાં કોઇ સમાધાન નહીં; અને ટેકનોલોજીનો ઉપયોગ કરીને ક્રમબદ્ધ રીતે તેમજ સરળતાથી સમગ્ર કાર્યક્રમના અમલીકરણના સિદ્ધાંત પર હાથ ધરવામાં આવશે.
કોવિડ-19 રસીકરણના અમલમાં આરોગ્ય સંભાળ કર્મચારીઓ અને અગ્ર હરોળમાં સેવા આપી રહેલા કર્મચારીઓને પ્રાથમિકતા આપવામાં આવશે જેમની કુલ સંખ્યા અંદાજે 3 કરોડ છે. ત્યારબાદ 50 વર્ષથી વધુ ઉંમરના તેમજ સહ-બિમારી ધરાવતા હોય તેવા 50 વર્ષથી ઓછી ઉંમરના લોકોને પ્રાથમિકતા આપવામાં આવશે જેમની કુલ સંખ્યા 27 કરોડ જેટલી છે.
મજબૂત ટેકનોલોજી માળખાના કારણે સમગ્ર રસીકરણ કવાયત ક્રમબદ્ધ રીતે અને સરળતાથી અમલમાં મુકવાનું સુનિશ્ચિત કરી શકાશે.
યુકેમાંથી મળી આવેલા કોરોના વાયરસના નવા વેરિઅન્ટ જીનોમના કારણે દેશમાં કુલ સંક્રમત થયેલા દર્દીઓની સંખ્યા આજે 102 પર પહોંચી છે.
પ્રધાનમંત્રીનું કાર્યાલય
શ્રી ગુરુ તેગ બહાદુરજીની 400ની જન્મ જયંતિ  ઉજવવા પ્રધાનમંત્રીએ ઉચ્ચ સ્તરીય સમિતિની મીટિંગની અધ્યક્ષતા કરી
શ્રી ગુરુ તેગ બહાદુરજીની 400મી જન્મ જયંતિ  ઉજવવા માટે પ્રધાનમંત્રી શ્રી નરેન્દ્ર મોદીએ આજે ઉચ્ચ સ્તરીય સમિતિની મીટિંગની અધ્યક્ષતા કરી હતી. આ મીટિંગ વીડિયો કૉન્ફરન્સિંગના માધ્યમથી યોજવામાં આવી હતી.
મીટિંગમાં ભાગ લેનારાઓએ શ્રી ગુરુ તેગ બહાદુરજીનું 400મું પ્રકાશ પર્વ મનાવવાની મહાન દ્રષ્ટિ બદલ પ્રધાનમંત્રીનો આભાર માન્યો હતો. તેમણે શ્રી ગુરુ તેગ બહાદુરજી દ્વારા ધાર્મિક સ્વાતંત્ર્ય માટે અપાયેલા વિવિધ યોગદાન અને બલિદાનને યાદ કર્યા હતા. ભાગ લેનારાઓએ સ્મારક ઉત્સવ માટે એમના વિચારો અને સૂચનો આપ્યા હતા અને નોંધ્યું કે એમનાં જીવનનાં વિવિધ પાસાંઓ ઉજાગર કરવા અગત્યનું છે. કેન્દ્રીય ગૃહ મંત્રીએ જણાવ્યું કે શ્રી ગુરુ તેગ બહાદુરજીનો સંદેશ તમામને પહોંચે એ સુનિશ્ચિત કરવા માટે સામૂહિક પ્રયાસો થવા જોઇએ. ઉત્સવ માટે અત્યાર સુધી જે કંઈ સૂચનો મળ્યા છે એની રૂપરેખા અંગેનું પ્રેઝન્ટેશન સાંસ્કૃતિક સચિવે આપ્યું હતું.
મીટિંગને સંબોધતા પ્રધાનમંત્રીએ ભાગ લેનારા સૌનો એમનાં સૂચનો બદલ આભાર માન્યો હતો. તેમણે જણાવ્યું હતું કે શ્રી ગુરુ તેગ બહાદુરજીના 400મા પ્રકાશ પર્વનો પ્રસંગ આધ્યાત્મિક વિશેષાધિકારની સાથે રાષ્ટ્રીય ફરજ પણ છે. શ્રી ગુરુ તેગ બહાદુરજીના જીવનમાંથી શીખવા મળેલા ઉપદેશો અને પાઠનો ઉલ્લેખ કરતા ઉમેર્યું હતૂં કે આપણે બધાં એમનામાંથી પ્રેરણા મેળવીએ છીએ. તેમણે પ્રકાશ પાડ્યો હતો કે આ ઉપદેશોને યુવા પેઢીઓ સમજે એ અગત્યનું છે અને નોંધ્યું હતું કે ડિજિટલ માધ્યમો દ્વારા એમના સંદેશના પ્રસારને વિશ્વભરમાં યુવા પેઢીઓ સુધી પહોંચવાનું સરળ છે.
પ્રધાનમંત્રીએ કહ્યું કે શીખ ગુરુ પરંપરા પોતાનામાં જ એક સંપૂર્ણ જીવન ફિલસૂફી છે. સરકારનું એ સદનસીબ અને વિશેષાધિકાર છે કે એને શ્રી ગુરુ નાનક દેવજીના 550મા પ્રકાશ પર્વને, શ્રી ગુરુ તેગ બહાદુરજીના 400મા પ્રકાશ પર્વને અને શ્રી ગુરુ ગોવિંદ સિંહજીના 350મા પ્રકાશ પર્વને ઉજવવાની તક મળી.
મીટિંગમાં ચર્ચાઓ અંગે છણાવટ કરતા પ્રધાનમંત્રીએ જણાવ્યું હતું કે શ્રી ગુરુ તેગ બહાદુરજીના 400મા પ્રકાશ પર્વના ઉત્સવમાં વધુ ને વધુ લોકોને જોડવા માટે સમગ્ર વર્ષ દરમ્યાન વિવિધ પ્રવૃત્તિઓ યોજવામાં આવશે. તેમણે કહ્યું હતું કે પ્રવૃત્તિઓનું આયોજન એવું થવું જોઇએ જેનાથી શ્રી ગુરુ તેગ બહાદુરજીનાં જીવન અને ઉપદેશો જ નહીં પણ સમગ્ર ગુરુ પરંપરાનો વિશ્વભરમાં પ્રચાર અને પ્રસાર થાય. વિશ્વભરમાં શીખ સમુદાય દ્વારા કરાયેલી સામાજિક સેવાઓની પ્રસંશા કરતા પ્રધાનમંત્રીએ કહ્યું કે શીખ પરંપરાનાં આ પાસાં અંગે યોગ્ય સંશોધન અને દસ્તાવેજીકરણ થવું જોઇએ.
આ મીટિંગમાં પૂર્વ પ્રધાનમંત્રી ડૉ. મનમોહન સિંહ, કેન્દ્રીય ગૃહ મંત્રી શ્રી અમિત શાહ, લોક સભાના સ્પીકર શ્રી ઓમ બિરલા, રાજ્યસભાના ઉપાધ્યક્ષ શ્રી હરિવંશ, રાજ્યસભામાં વિપક્ષના નેતા શ્રી મલ્લિકાર્જુન ખડગે, હરિયાણાના મુખ્યમંત્રી શ્રી મનોહર લાલ, પંજાબના મુખ્યમંત્રી કૅપ્ટન અમરિંદર સિંઘ, રાજસ્થાનના મુખ્યમંત્રી શ્રી અશોક ગેહલોત, શિરોમણિ ગુરુદ્વારા પ્રબંધક સમિતિ, અમૃતસરનાં પ્રમુખ બીબી જાગીર કૌર, સાંસદો શ્રી સુખબીર સિંહ બાદલ અને શ્રી સુખદેવ સિંહ ધિંડસા, ભૂતપૂર્વ સાંસદ શ્રી તરલોચન સિંહ, અમૂલના એમડી શ્રી આર એસ સોઢી, પ્રખર વિદ્વાન શ્રી અમરજીત સિંહ ગરેવાલ અને અન્યો ઉપસ્થિત રહ્યા હતા.
SD/GP/JD
(
પ્રધાનમંત્રીનું કાર્યાલય
કે જે આલ્ફોન્સે તેમનું પુસ્તક 'એક્સિલરેટિંગ ઇન્ડિયા: મોદી સરકારના 7 વર્ષ' પ્રધાનમંત્રીને ભેટ કર્યું
ભૂતપૂર્વ કેન્દ્રીય મંત્રી શ્રી કે જે આલ્ફોન્સે તેમનું પુસ્તક ‘એક્સિલરેટિંગ ઇન્ડિયા: મોદી સરકારના 7 વર્ષ’ પ્રધાનમંત્રી નરેન્દ્ર મોદીને ભેટ કર્યું. પ્રધાનમંત્રીએ કહ્યું કે તેમણે તેમના કાર્ય 'એક્સિલરેટિંગ ઇન્ડિયા' માં ભારતની સુધાર યાત્રાના પાસાઓને આવરી લેવા માટે પ્રશંસનીય પ્રયાસ કર્યો છે.
એક ટ્વિટમાં પ્રધાનમંત્રીએ કહ્યું;
"મારા મૂલ્યવાન સહયોગી શ્રી @alphonstourism એ ભારતની સુધાર યાત્રાના પાસાઓને 'એક્સિલરેટિંગ ઇન્ડિયા' માં સમાવવા માટે એક પ્રશંસનીય પ્રયાસ કર્યો છે. તેમની પાસેથી એક નકલ પ્રાપ્ત કરીને આનંદ થયો."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ વરિષ્ઠ પત્રકાર શેષ નારાયણ સિંહના નિધન પર શોક વ્યક્ત કર્યો
પ્રધાનમંત્રીશ્રી નરેન્દ્ર મોદીએ વરિષ્ઠ પત્રકાર શ્રી શેષ નારાયણ સિંહજીના નિધન પર દુઃખ વ્યક્ત કર્યું છે.
પ્રધાનમંત્રી કહ્યું કે,પત્રકારત્વની દુનિયામાં તેમના નોંધપાત્ર યોગદાન માટે તેઓ હંમેશાં યાદ રહેશે. શ્રી મોદીએ તેમના પરિવાર પ્રત્યે સંવેદના વ્યક્ત કરી.
वरिष्ठ पत्रकार शेष नारायण सिंह जी का निधन अत्यंत दुखद है। पत्रकारिता जगत में अपने महत्वपूर्ण योगदान के लिए वे हमेशा जाने जाएंगे। दुख की इस घड़ी में उनके परिजनों के लिए मेरी संवेदनाएं। ओम शांति!
— Narendra Modi  May 7, 2021
SD/GP/PC
(
મંત્રીમંડળ
મંત્રીમંડળે સ્પેક્ટ્રમની હરાજીને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે સંદેશાવ્યવહાર વિભાગ દ્વારા કરવામાં આવેલી સ્પેક્ટ્રમની હરાજીની દરખાસ્તને મંજૂરી આપી દીધી છે જેના મારફતે સફળ બોલી લગાવનારાઓને વ્યાપારી ધોરણે મોબાઇલ સેવાઓ પૂરી પાડવા માટે સ્પેક્ટ્રમની ફાળવણી કરવામાં આવશે.
આ હરાજી 700 MHz, 800 MHz, 900 MHz, 1800 MHz, 2100 MHz, 2300 MHz અને 2500 MHz આવૃત્તિ બેન્ડ્સના સ્પેક્ટ્રમ માટે કરવામાં આવશે. આ સ્પેક્ટ્રમ 20 વર્ષની માન્યતા માટે ફાળવવામાં આવશે. આ અંતર્ગત કુલ 2251.25 MHz સ્પેક્ટ્રમ માટે હરાજી કરવામાં આવે જેનું કુલ મૂલ્ય રૂ. 3,92,332.70 કરોડ  છે.
હરાજી દ્વારા સ્પેક્ટ્રમનો ઉપયોગ કરવાનો અધિકાર મેળવીને, હાલ અસ્તિત્વમાં રહેલા ટેલિકોમ સેવા પ્રદાતાઓ તેમની વર્તમાન નેટવર્ક ક્ષમતામાં વધારો કરી શકશે જ્યારે નવા ખેલાડીઓ તેમની સેવાઓનો પ્રારંભ કરી શકશે.
આ હરાજીમાં, બોલીકર્તાઓએ માપદંડો/શરતો એટલે કે, બોલીકર્તાઓ જેમાં પોતાની બોલી દાખલ કરી શકશે તે બ્લૉકનું કદ, સ્પેક્ટ્રમ કેપ એટલે કે, હરાજી પૂરી થયા પછી પ્રત્યેક બોલીકર્તા મહત્તમ સંખ્યામાં રાખી શકે તે સ્પેક્ટ્રમની સંખ્યા, રોલઆઉટ જવાબદારીઓ અને ચુકવણીની શરતો વગેરેનું પાલન કરવાનું રહેશે.
સફળ બોલીકર્તાઓ એક જ વખતમાં માં તેમની સંપૂર્ણ રકમની ચુકવણી શકે છે અથવા ચોક્કસ અપફ્રન્ટ રકમ  ચુકવવા માટેનો વિકલ્પ પસંદ કરી શકે છે અને બાકીની રકમ બે વર્ષનો મોરેટોરિયમ  સમયગાળો પૂરો થયા પછી મહત્તમ 16 સમાન હપતામાં ચુકવવાની રહેશે.
સફળ બોલીકર્તાએ બોલીની રકમ ઉપરાંત, આ હરાજી મારફતે મેળવેલા સ્પેક્ટ્રમ માટે સ્પેક્ટ્રમ વપરાશ ચાર્જ અનુસાર વાયરલાઇન સેવાઓ સિવાય સમાયોજિત સકલ આવક ની 3% રકમ ચુકવવાની રહેશે.
સ્પેક્ટ્રમ હરાજી એ સફળ બોલીકર્તાને સ્પેક્ટ્રમની ફાળવણી કરવા માટેની પારદર્શક પ્રક્રિયા છે. પૂરતા પ્રમાણમાં સ્પેક્ટ્રમની ઉપલબ્ધતાથી ગ્રાહકો માટે ટેલિકોમ સેવાઓની ગુણવત્તામાં વધારો થાય છે.
આર્થિક વિકાસ સાથે પ્રબળ જોડાણ, પ્રત્યક્ષ અને પરોક્ષ રોજગારી સર્જન અને ડિજિટલ ભારતના વિસ્તરણ સાથે વર્તમાન સમયમાં ટેલિકોમ ક્ષેત્ર એક મહત્વપૂર્ણ ઇન્ફ્રાસ્ટ્રક્ચર પ્રદાતા છે તે બાબત હાલમાં સાંદર્ભિક છે. આથી, મંત્રમંડળના ઉપરોક્ત નિર્ણયના પગલે તમામ પાસાઓ પર ઘણો હિતકારક પ્રભાવ પડશે તેવી અપેક્ષા છે.
SD/GP/BT
(
રાષ્ટ્રપતિ સચિવાલય
ચાર દેશોના રાજદૂતોએ વીડિયો કોન્ફરન્સ દ્વારા રાષ્ટ્રપતિને પરિચય – પત્ર રજૂ કર્યા
રાષ્ટ્રપતિ શ્રી રામનાથ કોવિંદે એક વર્ચ્યુઅલ સમારોહમાં ફિજી ગણરાજ્ય, ડોમિનિકન ગણરાજ્ય, અફઘાનિસ્તાન ઈસ્લામી ગણરાજ્ય અને ગુયાના કોઓપરેટિવ ગણરાજ્યના રાજદૂત/ઉચ્ચાયુક્તનાં આજે ના રોજ પરિચય-પત્ર  સ્વીકાર કર્યા
નીચે જણાવેલ રાજદૂતોએ પોતાના પરિચય-પત્ર રજૂ કર્યાઃ
1. મહામહિમ શ્રી કલેશ શશિ પ્રકાશ, ફિજી ગણરાજ્યના ઉચ્ચાયુક્ત
2. મહામહિમ શ્રી ડેવિડ ઇમૈનુએલ પુઈગ બુચેલ, ડોમિનિકન ગણરાજ્યના રાજદૂત
3. મહામહિમ શ્રી ફરીદ મામુન્દ્જય, અફગાનિસ્તાન ઇસ્લામી ગણરાજ્યના રાજદૂત
4. મહામહિમ શ્રી ચરણદાસ પર્સૌદ, ગુયાના કોઓપરેટિવ ગણરાજ્યના ઉચ્ચાયુક્ત
આ પ્રસંગે રાષ્ટ્રપતિએ રાજદૂતોને નિમણૂંક અંગે શુભકામનાઓ પાઠવી હતી. તેમણે કહ્યું કે આ ચારેય દેશો સાથે ભારતના સૌમ્ય અને મૈત્રીપૂર્ણ સંબંધ છે અને આપણા સંબંધો શાંતિ અને સમૃદ્ધિની સામાન્ય દ્રષ્ટિમાં ઉંડા છે. તેમણે સંયુક્ત રાષ્ટ્ર સુરક્ષા પરિષદની બિન-કાયમી બેઠક માટે 2021-22 માટે ભારતની ઉમેદવારીને ટેકો આપવા બદલ તેમની સરકારોનો આભાર માન્યો.
રાષ્ટ્રપતિ કોવિંદે જણાવ્યું હતું કે, આપણા સામૂહિક આરોગ્ય અને આર્થિક સુખાકારીને સુનિશ્ચિત કરવા કોવિડ-19ના નિર્ણાયક અને સંકલિત જવાબો આપવા માટેના વૈશ્વિક પ્રયાસોમાં ભારત મોખરે રહ્યું છે. તેમણે કહ્યું હતું કે ભારત સરકારની રસી મિત્રતા પહેલ અંતર્ગત, ભારતમાં બનાવવામાં આવેલી ખૂબ જ સસ્તી રસી ઘણા દેશોમાં પહોંચી ચૂકી છે અને "વિશ્વની ફાર્મસી" તરીકેની અમારી પ્રતિષ્ઠા ફરીથી સ્થાપિત કરી છે.
રાજદૂતો / ઉચ્ચ કમિશનરોએ તેમની ટિપ્પણીમાં, ભારત સાથેના તેમના દેશોના સહિયારા સંબંધો પર પ્રકાશ પાડ્યો અને તેમને આગળ લઈ જવાના તેમના નેતૃત્વના સંકલ્પને જણાવ્યું. રાજદૂતો / ઉચ્ચ કમિશનરોએ વિવિધ ક્ષેત્રોમાં વિકાસ માટે અને ક્ષમતા નિર્માણમાં સતત સમર્થન આપવા બદલ ભારત સરકારનો આભાર માન્યો.
તેમણે ભારતને તેમના દેશોમાં કોવિડ -19 રસી પહોંચાડવાના માનવતાવાદી અભિગમ બદલ આભાર માન્યો.
SD/GP/JD
(Visitor Counter : 101
મહિલા અને બાળ વિકાસ મંત્રાલય
ભારતના રાષ્ટ્રપતિ આવતીકાલે 11 બાળકોને છ કેટેગરીમાં તેમની અસાધારણ સિદ્ધિ બદલ પ્રધાનમંત્રી રાષ્ટ્રીય બાલ પુરસ્કાર 2023 એનાયત કરશે
પ્રધાનમંત્રી 24મી જાન્યુઆરીએ પુરસ્કાર વિજેતાઓ સાથે વાર્તાલાપ કરશે
મહિલા અને બાળ વિકાસ મંત્રી, શ્રીમતી સ્મૃતિ ઝુબીન ઈરાની પણ બાળકો સાથે વાર્તાલાપ કરશે અને રાજ્યમંત્રી ડો. મુંજપરા મહેન્દ્રભાઈની હાજરીમાં તેમને અભિનંદન પાઠવશે
11 રાજ્યો અને કેન્દ્રશાસિત પ્રદેશોના પુરસ્કારોમાં 6 છોકરાઓ અને 5 છોકરીઓ છે
PMRBP ના દરેક પુરસ્કાર મેળવનારને મેડલ, રૂ. 1 લાખનું રોકડ પુરસ્કાર અને પ્રમાણપત્ર આપવામાં આવશે.
ભારતના રાષ્ટ્રપતિ શ્રીમતી દ્રૌપદી મુર્મુ આવતીકાલે એટલે કે 23મી જાન્યુઆરી, 2023ના રોજ વિજ્ઞાન ભવન ખાતે યોજાનાર એવોર્ડ સમારોહમાં 11 અસાધારણ બાળકોને પ્રધાનમંત્રી રાષ્ટ્રીય બાલ પુરસ્કાર, 2023 એનાયત કરશે.
પ્રધાનમંત્રી, શ્રી નરેન્દ્ર મોદી 24મી જાન્યુઆરી, 2023ના રોજ પ્રધાનમંત્રી રાષ્ટ્રીય બાલ પુરસ્કાર પુરસ્કાર વિજેતાઓ સાથે વાર્તાલાપ કરશે.
મહિલા અને બાળ વિકાસ મંત્રી, શ્રીમતી સ્મૃતિ ઝુબિન ઈરાની 24મી જાન્યુઆરી, 2023ના રોજ રાજ્યમંત્રી ડો. મુંજપરા મહેન્દ્રભાઈની આદરણીય ઉપસ્થિતિમાં બાળકો સાથે વાર્તાલાપ કરશે અને પોતપોતાની કેટેગરીમાં તેમના અનુકરણીય પ્રદર્શન માટે તેમને અભિનંદન આપશે.
ભારત સરકાર બાળકોને તેમની અસાધારણ સિદ્ધિઓ માટે પ્રધાનમંત્રી રાષ્ટ્રીય બાલ પુરસ્કાર  પુરસ્કાર એનાયત કરે છે. આ પુરસ્કારો 5 થી 18 વર્ષની વય જૂથના બાળકોને છ કેટેગરીમાં શ્રેષ્ઠતા માટે આપવામાં આવે છે. કલા અને સંસ્કૃતિ, બહાદુરી, નવીનતા, શૈક્ષણિક, સમાજ સેવા અને રમતગમત, જે રાષ્ટ્રીય માન્યતાને પાત્ર છે. PMRBP ના દરેક પુરસ્કાર મેળવનારને મેડલ, રૂ. 1 લાખનું રોકડ પુરસ્કાર અને પ્રમાણપત્ર આપવામાં આવે છે.
આ વર્ષે, દેશના તમામ પ્રદેશોમાંથી પસંદ કરાયેલા 11 બાળકોને કલા અને સંસ્કૃતિ , બહાદુરી , નવીનતા , સમાજ સેવા  1), અને રમતો ના ક્ષેત્રમાં તેમની અસાધારણ સિદ્ધિ બદલ પ્રધાનમંત્રી રાષ્ટ્રીય બાલ પુરસ્કાર એનાયત કરવામાં આવશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 198
માર્ગ પરિવહન અને રાજમાર્ગ મંત્રાલય
પુણે-સતારા હાઇવે ના ખંભાતકી ઘાટ પર નવો 6-લેન ટનલ પ્રોજેક્ટ માર્ચ 2023 સુધીમાં પૂર્ણ થવાની સંભાવના છે
કેન્દ્રીય માર્ગ પરિવહન અને ધોરીમાર્ગ મંત્રી, શ્રી નીતિન ગડકરીએ શ્રેણીબદ્ધ ટ્વીટમાં માહિતી આપી છે કે પુણે-સતારા હાઈવે  પર ખંભાતકી ઘાટ ખાતે નવી 3-લેન જોડી એટલે કે કુલ 6-લેન ટનલ છે. હાલમાં તે સંપૂર્ણ ઝડપે છે. બાંધકામ હેઠળ છે.
તેમણે કહ્યું કે સતારા-પુણે દિશામાં હાલના 'S' વળાંકને ટૂંક સમયમાં પૂર્ણ કરવામાં આવશે, જે અકસ્માતના જોખમમાં ભારે ઘટાડો કરશે. આ 6.43 કિલોમીટર લાંબા પ્રોજેક્ટનો કુલ મૂડી ખર્ચ લગભગ રૂ. 926 કરોડ છે અને તે માર્ચ, 2023 સુધીમાં પૂર્ણ થવાની ધારણા છે.
શ્રી ગડકરીએ કહ્યું કે આજે પ્રધાનમંત્રી શ્રી નરેન્દ્ર મોદીના નેતૃત્વમાં આપણો દેશ અભૂતપૂર્વ માળખાકીય પરિવર્તનનો સાક્ષી છે અને 'કનેક્ટિવિટી દ્વારા સમૃદ્ધિ' ફેલાઈ રહી છે. તેમણે કહ્યું કે ન્યૂ ઈન્ડિયા વિશ્વસ્તરીય ઈન્ફ્રાસ્ટ્રક્ચરની માંગ કરે છે.
શ્રી ગડકરીએ જણાવ્યું હતું કે આ ટનલ કનેક્ટિવિટી વધારશે અને સૌથી અગત્યનું, તેમના વેલ્યુ ઓવર ટાઈમ  અને વેલ્યુ ઓવર કોસ્ટ  બચત દ્વારા મુસાફરોને સીધો લાભ આપશે.
મંત્રીએ વધુમાં માહિતી આપી હતી કે સતારા-પુણે વાયા પુણે-સતારા અને ખંભાતકી ઘાટનો સરેરાશ પ્રવાસ સમય અનુક્રમે 45 મિનિટ અને 10 થી 15 મિનિટનો છે. તે જ સમયે, આ ટનલ પૂર્ણ થતાં, આ સરેરાશ મુસાફરીનો સમય ઘટીને 5 થી 10 મિનિટ થઈ જશે.
SD/GP/JD
(Visitor Counter : 166
પ્રધાનમંત્રીનું કાર્યાલય
પ્રધાનમંત્રી શ્રીએ આયુષ્માન ભારત યોજના અંગે નાગરિકોના પ્રતિભાવ શેર કર્યા
પ્રધાનમંત્રી શ્રી નરેન્દ્ર મોદીએ તમામ ભારતીય નાગરિકો માટે રૂ. 5 લાખના આરોગ્ય વીમા કવચને પ્રકાશિત કરતી આયુષ્માન ભારત યોજના અંગે નાગરિકોના પ્રતિભાવ શેર કર્યા છે. પ્રધાનમંત્રીએ ટીપ્પણી કરી હતી કે આ યોજનાનો લાભ સમગ્ર ભારતમાં મેળવી શકાય છે.
એક નાગરિક દ્વારા કરાયેલ ટ્વીટને ટાંકીને, પ્રધાનમંત્રી શ્રીએ ટ્વીટ કર્યું;
"તે સંપૂર્ણ છે. એટલું જ મહત્વનું એ હકીકત છે કે આખા ભારતમાં આ યોજનાનો લાભ મળી શકે છે.”
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
કેન્દ્રીય ગૃહ મંત્રી અને સહકારિતા મંત્રી શ્રી અમિત શાહે દેશવાસીઓને આંતરરાષ્ટ્રીય માતૃભાષા દિવસની શુભેચ્છા પાઠવી છે
જ્યારે બાળક તેની માતૃભાષામાં વાંચે છે, બોલે છે અને વિચારે છે, ત્યારે તે તેની વિચારવાની, તર્ક, વિશ્લેષણ અને સંશોધન કરવાની ક્ષમતાને વધે છે.
આને ધ્યાનમાં રાખીને પ્રધાનમંત્રી શ્રી નરેન્દ્ર મોદીની આગેવાની હેઠળની સરકારે 'નવી શિક્ષણ નીતિ' દ્વારા માતૃભાષામાં શિક્ષણ પર ભાર મૂક્યો છે, તે ભારતના ઉજ્જવળ ભવિષ્યનો આધાર બનશે.
આપણી માતૃભાષા સાથે જોડાવા અને તેને વધુ સમૃદ્ધ બનાવવાનો સંકલ્પ લેવાનો આ દિવસ છે
જ્યારે વ્યક્તિ પોતાની માતૃભાષાને સમૃદ્ધ બનાવશે ત્યારે જ દેશની તમામ ભાષાઓ સમૃદ્ધ થશે અને દેશ પણ સમૃદ્ધ થશે, તમારી માતૃભાષાનો મહત્તમ ઉપયોગ કરવાનો સંકલ્પ લો.
કેન્દ્રીય ગૃહ મંત્રી અને સહકાર મંત્રી શ્રી અમિત શાહે દેશવાસીઓને આંતરરાષ્ટ્રીય માતૃભાષા દિવસની શુભેચ્છા પાઠવી છે.
તેમના ટ્વીટસ દ્વારા, કેન્દ્રીય ગૃહ પ્રધાને આંતરરાષ્ટ્રીય માતૃભાષા દિવસ પર તમામને શુભેચ્છાઓ વ્યક્ત કરી. તેમણે કહ્યું કે આ દિવસ આપણી માતૃભાષા સાથે જોડાવા અને તેને વધુ સમૃદ્ધ બનાવવાનો સંકલ્પ લેવાનો છે. જ્યારે વ્યક્તિ પોતાની માતૃભાષાને સમૃદ્ધ બનાવશે તો જ દેશની તમામ ભાષાઓ સમૃદ્ધ થશે અને દેશ પણ સમૃદ્ધ થશે. આપણે આપણી માતૃભાષાનો મહત્તમ ઉપયોગ કરવાનો સંકલ્પ લેવો જોઈએ.
શ્રી અમિત શાહે કહ્યું કે જ્યારે બાળક તેની માતૃભાષામાં વાંચે છે, બોલે છે અને વિચારે છે, ત્યારે તેની વિચારવાની, તર્ક, વિશ્લેષણ અને સંશોધન કરવાની ક્ષમતામાં વધારો થાય છે. આ બાબતને ધ્યાનમાં રાખીને પ્રધાનમંત્રી શ્રી નરેન્દ્ર મોદીના નેતૃત્વ હેઠળની સરકારે 'નવી શિક્ષણ નીતિ' દ્વારા માતૃભાષામાં શિક્ષણ પર ભાર મૂક્યો છે. આ ભારતના ઉજ્જવળ ભવિષ્યનો આધાર બનશે.
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 137